L 147/112
FI
Euroopan unionin virallinen lehti
7.6.2023
(3)
Hiljattaiset RASFF-järjestelmän kautta saadut ilmoitukset osoittavat, että eräistä elintarvikkeista tai rehuista aiheutuu ihmisten terveydelle vakava välitön tai välillinen riski.
Lisäksi jäsenvaltioiden vuoden 2022 jälkipuoliskolla suorittamassa joidenkin muiden kuin eläinperäisten elintarvikkeiden ja rehujen virallisessa valvonnassa on käynyt ilmi, että täytäntöönpanoasetuksen (EU) 2019/1793 liitteissä I ja II vahvistettuja luetteloita olisi muutettava ihmisten terveyden suojelemiseksi unionissa.
(4)
Dominikaanisesta tasavallasta tuleviin makeisiin ja mietoihin paprikoihin (Capsicum annuum) ja Capsicum-suvun paprikoihin (muut kuin makeat ja miedot) on torjunta-ainejäämien aiheuttaman kontaminaatioriskin vuoksi sovellettu tammikuusta 2010 lähtien tehostettua virallista valvontaa ja erityisiä edellytyksiä niiden unioniin tulon yhteydessä.
Jäsenvaltioiden suorittama virallinen valvonta osoittaa, että unionin lainsäädännössä säädettyjen asiaankuuluvien vaatimusten noudattaminen on parantunut.
Virallisen valvonnan tulokset osoittavat, että kyseisten elintarvikkeiden tulo unioniin ei enää aiheuta vakavaa riskiä ihmisten terveydelle.
Tästä syystä ei ole enää tarpeen säätää, että jokaisen lähetyksen mukana on oltava virallinen todistus siitä, että kaikki näytteenotto- ja analyysitulokset osoittavat Euroopan parlamentin ja neuvoston asetuksen (EY) N:o 396/2005 (4) vaatimusten täyttyvän.
Jäsenvaltioiden olisi jatkettava virallista valvontaa sen varmistamiseksi, että nykyinen vaatimustenmukai­ suustaso säilyy.
Sen vuoksi täytäntöönpanoasetuksen (EU) 2019/1793 liitteessä II olevassa 1 kohdassa oleva Dominikaanisesta tasavallasta tulevia makeita ja mietoja paprikoita (Capsicum annuum) ja Capsicum-suvun paprikoita (muut kuin makeat ja miedot) koskeva kohta olisi poistettava ja siirrettävä kyseisen täytäntöönpanoasetuksen liitteeseen I siten, että tunnistustarkastusten ja fyysisten tarkastusten tiheys on edelleen 50 prosenttia unioniin tulevista lähetyksistä.
(5)
Egyptistä tulevien makeiden ja mietojen paprikoiden (Capsicum annuum) ja Capsicum-suvun paprikoiden (muut kuin makeat ja miedot) ja appelsiinien lähetysten osalta jäsenvaltioiden täytäntöönpanoasetuksen (EU) 2019/1793 5 ja 6 artiklan mukaisesti suorittamassa virallisessa valvonnassa on havaittu, että unionin lainsäädännössä säädetyt torjunta-ainejäämien aiheuttamaa kontaminaatiota koskevat asiaankuuluvat vaatimukset ovat erittäin usein jääneet täyttymättä.
Näin ollen on aiheellista lisätä tällaisille unioniin tuleville lähetyksille suoritettavien tunnistustarkastusten ja fyysisten tarkastusten tiheyttä 30 prosenttiin.
(6)
Egyptistä tulevan sokeriannoonan (Annona squamosa) lähetysten osalta RASFF-järjestelmän ilmoituksista peräisin olevat tiedot sekä jäsenvaltioiden toteuttamaa virallista valvontaa koskevat tiedot osoittavat, että on ilmennyt ihmisten terveyteen kohdistuvia uusia riskejä, jotka johtuvat mahdollisesta torjunta-ainejäämien aiheuttamasta kontaminaatiosta.
Kyseisen Egyptistä tulevan hyödykkeen osalta on sen vuoksi tarpeen edellyttää tehostettua virallista valvontaa.
Sen vuoksi kyseinen hyödyke olisi sisällytettävä täytäntöönpanoasetuksen (EU) 2019/1793 liitteeseen I siten, että fyysisten ja tunnistustarkastusten tiheydeksi vahvistetaan 20 prosenttia unioniin tulevista lähetyksistä.
(7)
Gambiasta tuleviin maapähkinöihin ja maapähkinöistä valmistettuihin tuotteisiin on aflatoksiinien aiheuttaman kontaminaatioriskin vuoksi tammikuusta 2019 lähtien sovellettu tehostettua virallista valvontaa ja erityisiä edellytyksiä niiden unioniin tulon yhteydessä.
Kyseisiä hyödykkeitä ei ole tuotu unioniin yli kolmeen vuoteen.
Sen vuoksi täytäntöönpanoasetuksen (EU) 2019/1793 liitteessä II olevassa 1 kohdassa oleva Gambiasta tulevia maapähkinöitä ja maapähkinöistä valmistettuja tuotteita koskeva kohta olisi poistettava ja siirrettävä kyseisen täytäntöönpanoasetuksen liitteeseen I siten, että tunnistustarkastusten ja fyysisten tarkastusten tiheydeksi vahvistetaan 50 prosenttia unioniin tulevista lähetyksistä.
Jäsenvaltioiden olisi jatkettava virallista valvontaa sen varmistamiseksi, että kun erityiset edellytykset on poistettu ja kauppa mahdollisesti alkaa uudelleen, kyseiset unioniin tulevat hyödykkeet ovat unionin lainsäädännössä säädettyjen aflatoksiinien aiheuttamaa kontaminaatiota koskevien vaatimusten mukaisia.
(8)
Intiasta tulevan ceyloninmoringan (Moringa oleifera) lähetysten osalta jäsenvaltioiden täytäntöönpanoasetuksen (EU) 2019/1793 5 ja 6 artiklan mukaisesti suorittamassa virallisessa valvonnassa on havaittu, että unionin lainsäädännössä säädetyt torjunta-ainejäämien aiheuttamaa kontaminaatiota koskevat asiaankuuluvat vaatimukset ovat erittäin usein jääneet täyttymättä.
Näin ollen on aiheellista lisätä tällaisille unioniin tuleville lähetyksille suoritettavien tunnistustarkastusten ja fyysisten tarkastusten tiheyttä 20 prosenttiin.
(4) Euroopan parlamentin ja neuvoston asetus (EY) N:o 396/2005, annettu 23 päivänä helmikuuta 2005, torjunta-ainejäämien enimmäismääristä kasvi- ja eläinperäisissä elintarvikkeissa ja rehuissa tai niiden pinnalla sekä neuvoston direktiivin 91/414/ETY muuttamisesta (EUVL L 70, 16.3.2005, s. 1).